जेनरल ही नहीं अब मोबाइल पर ही प्लेटफॉर्म टिकट के अलावा मासिक टिकट भी आसानी से लिया जा सकेगा। रेलयात्री घर बैठे ही आराम से टिकट लेकर ट्रेन के आने के समय जंक्शन पर पहुचेंगे और टिकट के लिए धक्कामुक्की किए बगैर सफर का आनंद लेंगे। इस योजना के बेहतर ढंग से कार्य करने के बाद प्लेटफॉर्म पर स्थित यूटीएस काउंटर का लोड घटेगा। जानकारी के अनुसार रेलवे पेपरलेस टिकटिंग को बढ़ावा देने के लिए इस नये एप को जारी करने में युद्ध स्तर से लगी है। इस एप से जनरल व प्लेटफॉर्म टिकट के अलावा सीजन टिकट भी रेल यात्री बुक कर सकेंगे । इस एप का नाम यूटीएस एप अनरिजर्व टिकट मोबाइल अप्लीकेशन है। रेलयात्री गूगल प्ले स्टोर से इस एप को डाउनलोड कर आसानी से टिकट बुक कर सकते हैं।